**Жола Омӯзгори Ягона** (зодаи 12-уми озари 1318 дар Хуй ) пижӯҳишгари эронии фарҳанг ва забонҳои бостонист. Ӯ дуктурии забонҳои бостонӣ (дақиқтараш забонҳои эронӣ ва адабиёти маздяснӣ ) аз Донишгоҳи Сурбун дорад ва беш аз 30 сол дар Донишгоҳи Теҳрон тадрис кардааст. Ӯ узви пайвастаи Фарҳангистони забон ва адабиёти форсӣ аст. Дорандаи ордени Легиони фахрӣ аз ҳукумати Фаронса мебошад. Омӯзгор ҳамчунин узви ҳайати таҳририяи чанд маҷаллаи эронӣшиносӣ, аз қабили маҷаллаи "Персико Онтикуо" (Persica Antiqua) ва маҷаллаи Пажӯҳишгарони Эрони бостон мебошад.

Зиндагӣ
-------

Жола Омӯзгор соли 1318 дар Хуй зода шудааст. Аз соли 1347 то 1349 дар Бунёди фарҳанги Эрон ба ҳайси муҳаққиқ кор кардааст. Ӯ соли 1989 ба ҳайси ассистенти кафедраи фарҳанг ва забонҳои бостонии Донишгоҳи Теҳрон ба тадрис оғоз карда, аз соли 1998 ба ҳайси дотсент ва аз соли 1998 ба ҳайси устоди факултаи адабиёт ва илмҳои гуманитарии Донишгоҳи Теҳрон ба тадрис ва пажӯҳиш машғул аст.. Забонҳои инглисӣ, фаронсавӣ, туркӣ, форсии миёна ва авесторо хуб медонад. 

Солҳои тӯлонӣ ҳамчун ҳамкори профессор Аҳмад Тафаззулӣ ба фаъолияти илмӣ машғул шуда, пас аз маргаш ба омӯзгорӣ, навиштан ва тарҷумонӣ идома додааст. Жола Омӯзгор узви Фарҳангистони забон ва адабиёти форсӣ аст ва 46 сол боз дар донишкадаи адабиёти Донишгоҳи Теҳрон дарс мегӯяд ва бисёре аз устодони бахшҳои мухталифи ин донишкада аз шогирдони ӯ ҳастанд. Ӯ ҳамчунин узви Шӯрои сарпарастон ва Шӯрои интихоби китоб ва ҷоизаи Бунёди мавқуфоти доктор Маҳмуди Афшор аст .

Дар соли 2015 ба ӯ ҷоизаҳое чун Легиони фахрии Вазорати фарҳанги Фаронса ва ҷоизаи Сарви Эрон (дар заминаи мероси фарҳангӣ)  мушарраф шудааст.</br> Хотирот ва шарҳи зиндагонии Жола Омӯзгор дар шакли мусоҳибаи таърихи шифоҳӣ бо унвони "**Фонуси тобон** "аз ҷониби Паймона Солеҳӣ тадвин ва дар соли 2017 аз сӯи Созмони аснод ва Китобхонаи миллии Эрон мунташир шудааст.

 Аз рост ба чап: Умед Табибзода, Жола Омӯзгор ва Алии Муҳаммадӣ

Китобшиносӣ
-----------

### Таълиф

* *Устураи зиндагии Зардушт,* бо ҳамкории Аҳмади Тафаззулӣ, Теҳрон: нашри Чашма, чопи 1, 1370.
* *Забони паҳлавӣ, адабиёт ва дастури он*, бо ҳамкории Аҳмади Тафаззулӣ, Теҳрон: Нашри Муъин, чопи аввал, 1372.
* *Таърихи асотирии Эрон*, Теҳрон: Интишороти Самт, чопи аввал, 1374.

* *Le cinquième livre du Denkard*, transcription, tradution et commentaire par Jaleh Amouzgar et Ahmad Tafazzoli, Paris، 2000، *Studia Iranica* 23.

### Тарҷума

* Ёдгори Зарирон : матне ҳамосӣ аз даврони куҳан, баргардони: Жола Омӯзгор, Нашри Муъин, чопи аввал: 1392, чопи севум: 1399
* Ортур Кристенсен, Н*амунаҳои нахустин инсон ва нахустин шаҳриёр дар таърихи афсонаии эрониён*, тарҷумаи Жола Омӯзгор ва Аҳмади Тафаззулӣ, нашри Нав, ҷилди аввал, чопи аввал, 1364, ҷилди дуюм, нашри аввал, 1367. (Барандаи Китоби соли Эрон дар соли 1368)
* Ҷон Ҳинелз, Шинохти асотири Эрон, тарҷумаи Жола Омӯзгор ва Аҳмади Тафаззулӣ, Теҳрон: нашри Чашма, чопи аввал, 1368.
* Филип Жиню, *Ардовирофнома (Ардовирознома)*: ҳарфнависӣ, овонависӣ, тарҷумаи матни паҳлавӣ, вожанома, тарҷума ва пижӯҳиши Жола Омӯзгор, Теҳрон: нашри Муъин ва Анҷумани эроншиносии Фаронса, чопи аввал, 1372.

### Бархе аз мақолаҳо

* Таърихчаи таърихи хат
* Феъли хосторӣ
* Адабиёти зартуштӣ ба забони форсӣ
* Ду Ардовирофнома

Гиромидошт
----------

Дар соли 1400 бо тасвиби аъзои Шӯрои шаҳри Теҳрон номи кӯчае дар хиёбони Эъҷозии Теҳрон ба "Устод дуктур Жола Омӯзгор" тағйир ёфт. Омӯзгор дар вокуниш ба ин иқдом изҳор дошт: 

> Ба ҳар ҳол, ман бисёр ва бисёр мамнун ҳастам. Ман аслан хабар надоштам, худи онҳо ин тасмимро гирифтаанд, ва ман аз ин тасмимашон бисёр бисёр муташаккирам. Аммо худамро дар ин ҳад намедонам. Ман як одами маъмулӣ ҳастам; кори хориқулодае накардаам. Ҳамеша як муаллим будам ва алоқаманд. Ва корҳои кӯчаке, ки анҷом додаам, билохира ҳар касе метавонист анҷом диҳад. Ба ҳар ҳол, ин назари ман аст, вале гоҳе Худо ба одам назари лутфе дорад ва ман ҳамаи инҳоро бар ин мегузорам.
> 
>

Мустанади Омӯзгори сухан дар асотири Эрон
-----------------------------------------

Маҷмӯъаи мустанади "Ҳикояти дил", ки ба муъаррифии чеҳраҳои илми муосири Эрон бахшида шудааст, дар бахше ба номи "Омӯзгори сухан дар асотири Эрон" ба муаррифии Жола Омӯзгор пардохтааст. Ин мустанад аз шабакаи Чаҳори Симо ва шабакаи Мустанади Садо ва Симои Ҷумҳурии Исломии Эрон пахш шудааст.

Понавис
-------

1. 1 2  فرخزاد، پوران ص ۵۵
2. ↑  خبرگزاری ایسنا- دومین «سرو ایرانی» برای «ژاله آموزگار».

Ҷусторҳои вобаста
-----------------

* Сируси Омӯзгор

Манобеъ
-------

* فرخ‌زاد، پوران (۱۳۸۱)، کارنمای زنان کارای ایران (از دیروز تا امروز)، تهران: نشر قطره، شابک ۹۶۴-۳۴۱-۱۱۶-۸<span class="mw-reference-text" id="mw-reference-text-cite\_note-1">.mw-parser-output cite.citation{font-style:inherit}.mw-parser-output q{quotes:"\"""\"""'""'"}.mw-parser-output code.cs1-code{color:inherit;background:inherit;border:inherit;padding:inherit}.mw-parser-output .cs1-lock-free a{background:url("//upload.wikimedia.org/wikipedia/commons/thumb/6/65/Lock-green.svg/9px-Lock-green.svg.png")no-repeat;background-position:right .1em center;padding-right:1em;padding-left:0}.mw-parser-output .cs1-lock-limited a,.mw-parser-output .cs1-lock-registration a{background:url("//upload.wikimedia.org/wikipedia/commons/thumb/d/d6/Lock-gray-alt-2.svg/9px-Lock-gray-alt-2.svg.png")no-repeat;background-position:right .1em center;padding-right:1em;padding-left:0}.mw-parser-output .cs1-lock-subscription a{background:url("//upload.wikimedia.org/wikipedia/commons/thumb/a/aa/Lock-red-alt-2.svg/9px-Lock-red-alt-2.svg.png")no-repeat;background-position:right .1em center;padding-right:1em;padding-left:0}.mw-parser-output div[dir=ltr] .cs1-lock-free a,.mw-parser-output div[dir=ltr] .cs1-lock-subscription a,.mw-parser-output div[dir=ltr] .cs1-lock-limited a,.mw-parser-output div[dir=ltr] .cs1-lock-registration a{background-position:left .1em center;padding-left:1em;padding-right:0}.mw-parser-output .cs1-subscription,.mw-parser-output .cs1-registration{color:#555}.mw-parser-output .cs1-subscription span,.mw-parser-output .cs1-registration span{border-bottom:1px dotted;cursor:help}.mw-parser-output .cs1-hidden-error{display:none;font-size:100%}.mw-parser-output .cs1-visible-error{font-size:100%}.mw-parser-output .cs1-subscription,.mw-parser-output .cs1-registration,.mw-parser-output .cs1-format{font-size:95%}.mw-parser-output .cs1-kern-left,.mw-parser-output .cs1-kern-wl-left{padding-left:0.2em}.mw-parser-output .cs1-kern-right,.mw-parser-output .cs1-kern-wl-right{padding-right:0.2em}</span>
* وبگاه دانشکده ادبیات و علوم انسانی
* دربارهٔ ژاله آموزگار: موشکاف و باریک‌بین

Пайванд ба берун
----------------

* Вебгоҳи Жола Омӯзгор
* Нигоҳе ба китоби Т*аърихи асотирии Эрон навиштаи* Жола Омӯзгор, ба қалами Муҳаммади Содиқӣ